“Sekspes”-onnie kry borgHyde PArk ŉ Onderwyser van Hyde Park-hoërskool in Johannesburg wat geskors is nadat hy glo kaal foto’s van homself aan ŉ 16-jarige leerling gestuur het, het Woensdag vlugtig in die Alexandra-landdroshof verskyn. Sy saak is tot 22 Januarie uitgestel en hy is op borgtog van R2 000 vrygelaat. Hy word aangekla van die blootstelling en vertoon van pornografie. Die onderwyser is in Augustus in hegtenis geneem nadat hy glo uitgevang is terwyl hy ŉ WhatsApp-gesprek met die leerling se ma gehad het terwyl hy onder die indruk was dat hy met die seun gesels. Die onderwyser het glo verskeie kaal foto’s van homself aan die seun gestuur sowel as suggestiewe boodskappe. Die ma het daarna ŉ kriminele aanklag teen die onderwyser aanhangig gemaak en hy is uit die skool geskors. Lees ook: ‘Sekspes’-onnie in hof Onderwyser geskors ná kaalfoto